kardosdrur/scandi-wiki huggingface dataset:
Corkgade

Corkgade er en gade i Århusgadekvarteret i Nordhavnen i København, der ligger mellem Trelleborggade og Århusgade. Gaden er opkaldt efter den irske havneby Cork.

Historie og bebyggelse 
Gaden ligger ligesom resten af Århusgadekvarteret i et område, der indtil 2014 var en del af Københavns Frihavn med begrænset adgang for offentligheden. Gaden hed oprindeligt Løfasvej, et navn den fik omkring 1925 efter rederiet Løfa. Rederiet var blevet grundlagt af Jean Th. Løwener og Johan Ferdinand Andersen og havde lokaler ved gaden fra 1901.

I forbindelse med områdets ophør som frihavn blev det besluttet at omdanne det til en ny bydel med boliger og erhverv, hvilket blandt andet medførte anlæg af flere nye gader. Københavns Kommunes Vejnavnenævnet ønskede at følge traditionen med at give gadenavne efter et bestemt tema, i dette tilfælde internationale havnebyer, og det både for de nye gader og en række af de eksisterende, heriblandt den hidtidige Løfasvej. Indstillingen blev godkendt på Teknik- og Miljøudvalgets møde 21. januar 2014 med virkning fra 1. marts 2014, hvor gaden kom til at hedde Corkgade.

I 2013 var den daværende Løfasvej ikke stort andet end en grusbelagt parkeringsplads, idet trafikken gik ad den parallelle Gittervej, på dette stykke i 2014 omdøbt til Tromsøgade. I løbet af 2014 blev vejforløbet imidlertid ændret, så Corkgade blev en asfalteret gade og en del af en ny forbindelse mellem Århusgade og Kalkbrænderihavnsgade, hvor det hidtil afspærrende frihavnsgitter samtidig blev fjernet. Tromsøgade blev til spærret for trafik, afbrudt ved det hidtidige kryds med Århusgade af anlæggelsen af metroens Cityringens kommende station ved Nordhavns Plads. Efterfølgende kom Tromsøgade så til at fungere som midlertidig parkeringsplads. Det var imidlertid tanken, at den senere skulle reetableres med et forløb tættere på Kalkbrænderihavnsgade, og der skulle opføres nybyggeri mellem Tromsøgade og Corkgade. Men i 2019 måtte det konstateres, at den nye Tromsøgade ikke var blevet til noget. Teknik- og Miljøudvalget besluttede derfor, at navnet i stedet skulle anvendes til en ny sidegade til Helsinkigade tæt på i kvarteret.

På den anden side af Corkgade ligger der et par bevaringsværdige erhvervsejendomme i kvarteret Den røde by, der som navnet antyder overvejende er røde, og som har fået lov at blive stående. Indimellem ligger der dog en sort træbygning med en filial af ejendomsmæglerkæden RealMæglerne.

Eksterne henvisninger 

 Interaktivt kort over Århusgadekvarteret , Nordhavn.

Noter 

Gader i Nordhavnen
Heikendorf

Heikendorf er administrationsby og en kommune i det nordlige Tyskland, beliggende i Amt Schrevenborn i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Heikendorf er beliggende på østbredden af Kielerfjorden mellem Mönkeberg og Laboe. Ved Kielerfjorden ligger Ubådsmindesmærket Möltenort.

Fiskerlandsbyen Heikendorf var i tidligere tider en kunstnerkoloni, og værker derfra er grundlaget for et kunstmuseum der åbnede i år 2000. Også Adolf Brütts „Fischer“ minder om malerkoloniens blomstringstid.

I Möltenort havn ligger det tidligere fyrskib Læsø Rende, nu som museumsskib.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Svalbard Rakettskytefelt

Svalbard Rakettskytefelt (forkortet SvalRak) er en rumhavn for opsendelse af forskningsraketter ved Ny-Ålesund på øgruppen Svalbard i Norge. Den blev åbnet 15. november 1997, og er ejet af Andøya Space Center.

SvalRaks placering ved den 79. nordlige breddekreds, gør stedet ideelt til for opsendelse af raketter som skal undersøge jordens magnetfelt.

Forskning 
Forskningen på SvalRak er især rettet mod studier af den polære øvre atmosfære, og fænomener forbundet med nordlys og polarkløften. Med sin beliggenhed er SvalRak det eneste sted i verden, hvor det er muligt at affyre raketter ind i en mørk atmosfære ved middagstid.

Se også 
 SvalSat

Eksterne henvisninger 
 SvalRak på Store norske leksikon 

Rakettskytefelt
Rumfart
Etableret i 1997
Winesburg

For novellesamlingen af den amerikanske forfatter Sherwood Anderson, se Winesburg, Ohio.

Winesburg er et kommunefrit område i Holmes County, Ohio, USA. Byen ligger på toppen af en bakke i Amish-landet med en smuk bymidte med antikvitetsforretninger. Den ligger ved USAs Route 62.

Winesburg er ikke rammen for novellen Winesburg, Ohio af Sherwood Anderson; denne bogs ramme er Clyde, Ohio.

Historie
Landsbyen blev grundlagt i 1829 og blev originalt kaldt Weinsberg, for Weinsberg i Tyskland. Stavningen blev skiftet til Winesburg i 1833, da et postkontor blev grundlagt der.

Noter 

Byer i Ohio
Clyde (South Carolina)

Clyde er et kommunefrit område i Darlington County, South Carolina, USA.

Noter 

Byer i South Carolina
APOPO

APOPO (akronym for Anti-Persoonsmijnen Ontmijnende Product Ontwikkeling) er en belgisk NGO, der træner gambianske kæmperotter til at opdage landminer og tuberkulose. Organisationens mission er at udvikle rottebaseret teknologi til at skabe løsninger på globale problemer og inspirere til positive sociale forandringer.

Eksterne henvisninger 
 Organisationens officielle hjemmeside 

Ngo'er
Netcompany

Netcompany er et dansk børsnoteret IT-selskab med hovedsæde i København. Siden grundlæggelsen i 2000 er selskabet vokset både på hjemmemarkedet og internationalt og har i dag 10 kontorer fordelt i 6 lande.

Ved juni 2019 har Netcompany mere end 2000 ansatte i selskabets kontorer i Danmark, England, Norge, Holland, Polen og Vietnam.

Selskabet leverer end-to-end IT services fra rådgivning og udvikling til implementering og drift til en kundebase bestående af store og mellemstore Nordeuropæiske virksomheder fra forskellige industrier i de private og offentlige sektorer.

Historie 
Selskabet blev grundlagt i 2000 af André Rogaczewski (CEO), Claus Jørgensen (COO) og Carsten Gomard.

I 2005 ekspanderede selskabet til Polen med åbning af et kontor i Warszawa.

Netcompany var privatejet indtil 2006, hvor den danske kapitalfond Axcel opkøbte majoriteten af selskabets aktier. I begyndelsen af 2011 tilbagekøbte grundlæggerne aktierne fra Axcel .

I december 2015 opkøbte den norske kapitalfond FSN Capital lige over halvdelen af selskabet. Ifølge Dagbladet Børsen var salgsprisen 1,1 millarder danske kroner .

Det nye ejerskab og kapitalindskuddet signalerede begyndelsen på selskabets nordeuropæiske ekspansion, først med opkøbet af det norske IT-selskab Mesan AS i Oslo, som på daværende tidspunkt havde omtrent 150 ansatte .

I januar 2017 rundede selskabet 1000 ansatte, og blev dermed den første nystartede danske virksomhed i 20 år til at opnå dette.

I oktober 2017 foretog Netcompany sit andet opkøb – denne gang af britiske Hunter Macdonald . Selskabet der netop var blevet kåret til Storbritanniens hurtigst voksende IT Services selskab havde på dette tidspunkt 250 ansatte (hvoraf 100 var placeret i selskabets to kontorer i Vietnam).

D. 7 juni 2018 bød Nasdaq Copenhagen Netcompany Group A/S velkommen på fondsbørsen .

I det efterfølgende forår i 2019 opkøbte Netcompany det Hollandske IT-selskab Qdelft, som lå i byen Delft med en stab på ca. 100 ansatte .

Ydelser 
Netcompanys portefølje af ydelser strækker sig over IT rådgivning, udvikling og implementering til change management, vedligehold og drift.

Digital Dogme 
I april 2018 lancerede Netcompany opkvalificeringsinitiativet Digital Dogme i samarbejde med Danske Bank, TDC og Københavns Lufthavne.
Formålet med initiativet er at afhjælpe den stigende mangel på IT-specialister i Danmark ved at opdyrke IT-færdigheder hos medarbejdere uden formel IT-faglig baggrund. I dag er flere end 30 større virksomheder en del af bevægelsen.

Datterselskaber 
 Netcompany UK Ltd.
 Netcompany Norway AS
 Netcompany Poland Sp. Z o.o.
 Netcompany Netherlands B.V.
 Netcompany Vietnam Company Ltd.

Kilder

Eksterne links 
http://www.netcompany.com/

It-virksomheder i Danmark
Mikas

Mikas Emil Søndergaard Eskesen (født 29. september 1986) er en dansk trommeslager, sanger og sangskriver.  Han har som trommeslager turneret med Lydmor, Peter Sommer og Stine Bramsen. Udgiver også musik i eget navn på det uafhængige skandinaviske pladeselskab, Playground Music, der også huser artister som Rasmus Walter, Pede B og Julie Maria.

Eksterne kilder/henvisninger 

Musikere fra Danmark
Pave Gregor 3.

Gregor 3. (død 28. november 741) var pave fra 11. februar 731 indtil sin død i 741. Hans tid som pave blev, ligesom hans forgænger, forstyrret af ikonoklasme i det Byzantinske Rige, og Langobarder øgede magt og indflydelse, hvor han påberåbte sig Karl Martells deltagelse uden held. 

Gregor var søn af en syrer ved navn Johannes, og han var dermed den sidste ikke-europæiske pave, frem til Pave Frans der blev valgt i 2013 - 1.272 år senere.

Referencer 

Paver i middelalderen
Pave Zacharias

Zacharias (679 - 15. marts 752) var pave fra 3. december eller 5. december 741 frem til sin død i 752. Som græker fra Santa Severina, Calabrien, var han den sidste pave i det byzantinske pavedømme. Han var sandsynligvis diakon i den romerskkatolske kirke, og underskrev dekreter for det romerske konsil i 732. Han kendte sin forgænger Pave Gregor 3. godt.

Referencer 

Paver i middelalderen
Pave Stefan 2.

Stefan 2. (eller 3., 715 - 26. april 757)) var pave fra 26. marts 752 til sin død i 757. Han efterfulgte Pave Zacharias, efter den valgte pave Stefan (nogle gange kaldet Stefan 2.), der nåede at være valgt i fire dage. Stefan 2. markerer grænsen mellem det byzantinske pavedømme og det frankiske pavedømme

Referencer 

Paver i middelalderen
Stefan (valgt pave)

Stefan (død 26. marts 752) var en romersk præst, der blev valgt til pave i d. 23. marts 752 for at efterfølge Pave Zacharias. Han døde af et slagtilfælde d. 26. marts, inden han nåede at blive ordineret biskop. I 745 havde Zacharias gjort ham til kardinalpresbyter med titlen af San Crisogono. Det er den samme titel som kardinal Frederick af Lorraine modtog, der senere blev udnævnt til Pave Stefan 9.

Fordi Stefan døde så hurtigt tælles han ikke med i den officielle paverække, men blev tilføjet under navnet Stefan 2. i 1400-tallet, men er ikke listet i Liber Pontificalis.

Referencer 

Paver i middelalderen
Pave Paul 1.

Paul 1. (700 - 28. juni 767) var pave fra 29. maj 757 til sin død i 767. Han tjente først som romersk diakon og var ofte ansat af sin bror Pave Stefan 2. i forhandlinger med de lombardiske konger.

Referencer 

Paver i middelalderen
Personer fra Rom
Pave Stefan 3.

Stefan 3. (ca. 720 - 1. februar 772) var pave fra 7. august 768 til sin død i 772.

Han blev født på Sicilien omkring 720 som søn af Olivus. Han kom til Rom under Pave Gregor 3., og blev placeret i klostret San Crisogono, hvor han blev benediktinermunk. Under Pave Zacharias blev han ordineret præst, hvorefter paven besluttede at lade ham arbejde i Lateranpaladset. Stefan streg gradvist til højere poster i takt med nye paver, og var ved Pave Paul 1.'s side ved hans død i 767.

Referencer

Litteratur 
 Partner, Peter, The Lands of St. Peter: The Papal State in the Middle Ages and the Early Renaissance (1972)
 Mann, Horace K., The Lives of the Popes in the Early Middle Ages, Vol. I: The Popes Under the Lombard Rule, Part 2, 657-795 (1903)
 DeCormenin, Louis Marie; Gihon, James L., A Complete History of the Popes of Rome, from Saint Peter, the First Bishop to Pius the Ninth (1857)

Paver i middelalderen
100 (EP)

100 er den første EP af musikeren Lord Siva. Den udkom den 24. februar 2014 via disco:wax og 3. øje. EP'en indeholder seks sange, sunget af Lord Siva og produceret af Carl Barsk med undtagelse af sangen "Ensom", som Karl William både har skrevet og er featuring artist på.

Modtagelse 

GAFFA'''s anmelder, Maria Therese Seefeldt Stæhr, skrev i sin anmeldelse af EP'en, at "[...] Siva har med denne ep meldt sig på banen af artister, der ikke er bange for hverken mørket eller det tilbagelænede tempo." Anmelderen mener, at Lord Siva på EP'en 100'' viser, at han "formår at vise en del forskellige facetter af sin vokal, og det, at han mestrer både det skarpe og det bløde i sin stemme [...]", men samtidig skriver Maria Therese Seefeldt Stæhr, at "Der er imidlertid ikke det store nyskabende i ep'en som sådan (hverken musikalsk eller tekstligt) [...]" og giver EP'en fire stjerner.

Spor 
Alle sange er skrevet af Lord Siva, medmindre andet er noteret.

Referencer 

EP'er fra 2014
Debut EP'er
Lord Siva-album
Mönkeberg

Mönkeberg er en by og kommune i det nordlige Tyskland, beliggende i Amt Schrevenborn i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Mönkeberg er beliggende på østbredden af Kieler Förde lige nord for delstatshovedstaden Kiel. I kommunen ligger et 1,3 ha. stort naturschutzgebiet omkring Mönkeberger See.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Naturschutzbund Deutschland

Naturschutzbund Deutschland NABU (Naturbeskyttelsesforbund Tyskland ) er en forening i Tyskland som arbejder med natur- og miljøspørgsmål. Foreningen blev oprettet i 1899 af Lina Hähnle i Stuttgart "Bund für Vogelschutz" (Foreningen for fuglebeskyttelse). Fra 1991 ændredes navnet til  Naturschutzbund Deutschland. Formand er  Olaf Tschimpke. Naturschutzjugend NAJU (Natur og ungdom) er en selvstændig ungdomsorganisation til NABU.

NABU havde i 2014  560.000 medlemmer  og er medlem af BirdLife International.

Eksterne kilder/henvisninger 

 Officielt websted for NABU

⋅

Etableret i 1899
Foreninger fra Tyskland
Naturbeskyttelse i Tyskland
Miljøorganisationer
BirdLife International

BirdLife International (tidligere  International Council for Bird Preservation) er en international organisation som arbejder for fuglene og deres habitater.

BirdLife International er et verdensomspændende netværk af partnerorganisationer, som Dansk Ornitologisk Forening,  RSPB, Gibraltar Ornithological & Natural History Society (GONHS), National Audubon Society, Bombay Natural History Society, Royal Australasian Ornithologists Union, Royal Forest and Bird Protection Society of New Zealand, Malaysian Nature Society og BirdWatch Ireland.

BirdLife International blev etableret i 1922 under navnet International Council for Bird Preservation. Det var de amerikanske ornitologer T. Gilbert Pearson og Jean Theodore Delacour som dannede organisationen, som i dag er officiel rødlistemyndighed for truede fugle. Nuværende præsident i organisationen er Prinsesse  Takamado af Japan. Dronning Noor af Jordan har også været præsident for organisationen.

Eksterne kilder/henvisninger 

BirdLife Internationals hjemmeside 

Miljøorganisationer
Ornitologi
Etableret i 1922
Cornelis Drebbel

Cornelis Drebbel, Cornelius Jacobszoon Drebbel (født 1572 i Alkmaar, Nederlandene, død 7. november 1633 i London) var en nederlandsk opfinder og naturforsker. Drebbel var den første, som konstruerede en ubåd, som kunne sejle neddykket under vandets overflade. Ubåden tog sig frem med hjælp af tolv årer langs Themsen på ca 5 meters dybde. Dette skete i 1624, men allerede i 1400-tallet havde Leonardo Da Vinci lavet tegninger til en undervandsbåd, som dog efter hvad man ved ikke blev udført.

I 1621 udviklede Drebbel et af de første mikroskoper (om ikke det første), hans havde to konvekse linser. Hans mikroskop blev et fremskridt: i 1624 sendte Galileo et Drebbel-mikroskop til Federico Cesi (1585–1630), en rig mand i Rom, som skrev en bog, "Apiarum", om bier. Uden mikroskopet havde bogen ikke kunnet indeholde så megen ny kundskab.

Drebbel var tillige forfatter og skrev "Een kort Tractaet van de Natuere der Elementen" - En kort traktat om elementernes natur. Hans eksperimenter inden for kemi var til tider fremgangsrige. Et eksempel er den kemiske termostat, som anvendtes til at regulere temperaturen i en primitiv ægklækningsmaskine. 

Inden for populærkulturen er han blevet gengivet en række gange som en vanvittig middelalderlig opfinder med opfindelser langt forud for sin tid.

Opfindere fra Nederlandene
Termostat

En termostat er et reguleringsteknisk udstyr til at sikre en næsten konstant temperatur i et rum eller en konstruktion.

De enklere elektriske termostater består af en bimetalfjeder, som fungerer som strømafbryder ved, at den bøjer sig forskelligt ved varierende temperaturer. Selve slutningen af strømkredsen laves ofte med hjælp af et relæ for at undgå gnistdannelse.

Termostater kan også forekomme i andre sammenhænge, fx i vandbaserede centralvarmesystemer og i bruseblandere, hvor de kan udgøres af en voksprop, som gennem sin udvidelse kan lukke og åbne en røråbning.

Visse legeringer er magnetiske under en vis temperatur, curiepunktet, men bliver umagnetiske over denne temperatur. Denne egenskab kan udnyttes i termostater.

VVS
Kontakter og omskiftere
Elektroniske komponenter
Ergo Arena

Ergo Arena er en indendørs  multiarena på grænsen mellem byerne  Sopot og Gdańsk i Polen.

Historie 
Arenaen blev bygget mellem 2007 og 2010 af arkitektfirmaet KIPP Project, og blev indviet 18. august 2010 som Hala Gdańsk-Sopot. Hallen har en kapacitet på 11.409 siddepladser, og ved koncerter med stående publikum er kapaciteten 15.000. Tværs igennem arenaen går grænsen mellem Gdansk og Sopot.

Det polske forsikringsselskab Ergo Hestia har navnesponsoratet af arenaen.

Eksterne henvisninger 

 Ergo Arenas officielle hjemmeside 

Gdańsk
Etableret i 2010
Bygninger, konstruktioner og anlæg i Polen
Sport i Polen
Schönkirchen

Schönkirchen er en by og kommune i det nordlige Tyskland, beliggende i Amt Schrevenborn i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
I kommunen ligger ud over Schönkirchen, landsbyerne Schönhorst, Flüggendorf og Oppendorf der tidligere lå i kommunen Oppendorf, samt landsbyerne Hof Schönhorst og Landgraben.

Schönkirchen er beliggende nordøst for Kiel ved Bundesstraße 502, der fører langs kysten nord for Kiel til Schönberg. Jernbanen mellem Kiel og Schönberg går også gennem kommunen.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Balkangemserod

Balkangemserod (Doronicum orientale) er en europæisk planteart i kurvblomst-familien. Som dens navn indikerer, er den hjemmehørende i det sydøstlige Europa, hvor dens udbredelse strækker sig over Italien, Grækenland, Balkan, Ungarn, Moldova, Ukraine, det sydlige Rusland, Tyrkiet og alle lande i Kaukasus. Det er også almindeligt dyrket som en prydplante. 

Balkangemseroden er en hårdfør staude, som blomstrer i det tidlige forår. Den har marguerit-lignende gule blomster på lange, som tiltrækker nektarspisende insekter. Planterne vokser til at blive omkring 60 cm høje. De kan gro i både skygge og sol. Alle dele af planten er giftige for mennesker.

Artsepitetet  "orientale",  betyder "østlig" og referere til det østlige Europa, ikke det østlige Asien. Der er et par indberetninger om, at arten har undsluppet kultivering og vokser vildt i dele af Canada, men planten har tilsyneladende ikke formået, at etablere sig fast.

Referencer

Kurvblomst-familien
What Bois About To

What Bois About To er den første EP fra den danske popduo Citybois, der udkom den 21. december 2015 på Sony Music.

Spor

Kilder 

Popalbum fra Danmark
Debutalbum fra 2015
Debut EP'er
Påfugleblomst

Påfugleblomst (Gazania) er en slægt af planter i kurvblomst-familien, hjemmehørende i det sydlige Afrika. De producerer naturligt blomster i nuancer af gul og orange, men sorter af mange andre farver er fremavlet. 

Slægten er hjemmehørende i Sydafrika, Swaziland, Mozambique, Tanzania og Angola, hvor den findes udbredt i sandede områder i lav højde. Derudover er enkelte arter af påfugleblomster naturaliseret i Australien, New Zealand, Middelhavet og Californien.

Påfugleblomster er bredt anvendt som prydplanter. Deres blomsterhoveders strålende farver vises i slutningen af foråret, og er ofte i flor hele sommeren til efteråret. De foretrækker en solrig plads og er tolerante over for tør og dårlig jord. I tempererede områder er de normalt dyrket, som halv-hårdføre enårige haveplanter.

Arter
 Gazania caespitosa
 Gazania ciliaris
 Gazania heterochaeta
 Gazania jurineifolia
 Gazania krebsiana 
 Gazania lichtensteinii 
 Gazania leiopoda
 Gazania linearis 
 Gazania maritima
 Gazania othonnites
 Gazania pectinata
 Gazania pinnata
 Gazania rigens
 Gazania rigida
 Gazania schenckii
 Gazania serrata
 Gazania tenuifolia
 Gazania thermalis

Galleri

Referencer

Kurvblomst-familien
Divizia Națională 2015-16

Moldovas førstedivision 2015-16 var den 25. udgave af det moldoviske mesterskab i fodbold. Turneringen bliver afviklet fra juli 2015.

Tabel

Målscorer 
Pr. 29. maj, 2016; Kilde: Soccerway  

Fodbold i Moldova
Amt Selent/Schlesen

Amt Selent/Schlesen er et amt i det nordlige Tyskland, beliggende i den centrale del af Kreis Plön. Kreis Plön ligger i den østlige/centrale del af delstaten Slesvig-Holsten. Amtets administration er beliggende i Selent og grænser mod nord til Amt Probstei, mod vest til Amt Schrevenborn, mod syd til Amt Preetz-Land, og mod øst til Amt Großer Plöner See.

Kommuner med deres landsbyer og bebyggelser 
 Dobersdorf med Charlottenhof, Friedrichsberg, Jasdorf, Lilienthal, Mörken, Neuenkrug, Schädtbek, Wulfskuhl, Wulfsburg, Timmbrook, Wildhaus, Rehburg, Moorsehden og Tökendorf.
 Fargau-Pratjau med Burg, Fargau, Friedrichsfelde, Jackenmoor, Legbank, Pratjau, Salzau, Hütten, Neu-Sophienhof, Ernsthausen, Münstertal og Sophienhof.
 Lammershagen med Bauersdorf og Bellin.
 Martensrade med Brook, Stellböken, Klinten, Wittenberg og Wittenbergerpassau.
 Mucheln med Hasselburg, Sellin og Tresdorf.
 Schlesen med Fernhausen, Friesenhof, Georgenfelde, Selkau og Ziegelhof.
 Selent.

Historie 
Amt Selent/Schlesen blev oprettet 1. oktober 1959 af kommunerne Dobersdorf, Fargau, Pratjau, Schlesen og Stoltenberg fra det tidligere Amt Schlesen og kommunerne Lammershagen, Martensrade, Mucheln og Selent fra det tidligere Amt Selent. I 1974 indgik kommunerne Fargau og Pratjau i amtet.

Eksterne kilder/henvisninger 

 Amt Selent/Schlesen

Selent/Schlesen
Kræftklynge

En kræftklynge (engelsk: cancer cluster) er en slags sygdomsklynge, hvor et stort antal kræfttilfælde sker i en gruppe af mennesker i et bestemt geografisk område i en begrænset periode.

Noter

Sygdomsklynger
Epidemiologi
Sygdomsklynge

En sygdomsklynge (engelsk: disease cluster) er når et stort antal sygdomtilfælde sker i en gruppe af mennesker i et bestemt geografisk område i en begrænset periode. En slags sygdomsklynge er en kræftklynge.

Noter 

Epidemiologi
Clyde (New York)

Clyde er en landsby i Wayne County, New York, USA. Clydes befolkning var 2.093 i 2010.

Historie 
Clyde blev afviklet i 1811 og blev indarbejdet den 2. maj 1835. Clyde blev opkaldt efter Clyde, en flod i Skotland. En tidlig borger i Clyde, Ohio også opkaldt Ohio-byen efter New York-byen.

Geografi 
Clyde har et areal på 5,9 km², og ligger 122 m.o.h.

Bystyre 
Clydes borgmester er Jerry Fremouw.

Eksterne henvisninger

Noter 

Byer i New York